רומן אייזנברג

רומן אייזנברג (נולד ב-23 בפברואר 1990) הוא משורר ישראלי. אייזנברג נולד בטשקנט, אוזבקיסטן. בהיותו בן מספר חודשים עלתה משפחתו לישראל והתיישבה בנשר. אביו בוריס, הוא מהנדס חשמל. אמו זינאידה (לבית קיימן) היא רקדנית. לאייזנברג אחות אחת, צעירה ממנו, פנינה. בנעוריו למד בבית הספר הריאלי בחיפה. הוא בוגר תואר ראשון בפסיכולוגיה ופילוסופיה מאוניברסיטת תל אביב. למד לתואר שני בספרות עברית באוניברסיטה העברית, ואת עבודת המ.א., שעוסקת בשירתו של המשורר חזי לסקלי, כתב בהנחייתו של פרופ' עמינדב דיקמן. כמו כן למד לתעודת הוראה בספרות, מתוך כוונה ללמד ספרות בבתי ספר תיכוניים. בתקופת לימודיו באוניברסיטה העברית, התגורר בירושלים בשכונת טלביה, ועבד כמלצר בסירה (פאב וקפה בירושלים). כיום עובד אייזנברג כמחנך ומורה לספרות בבית הספר שבח מופת בתל אביב. אייזנברג פרסם בשנים 2018–2020 כמה קובצי שירה, חלקם במתכונת של חוברות בהוצאה עצמית, המזכירות מבחינת הגרפיקה והעיצוב הבסיסי שלהן את פרסומי הסאמיזדאט, שהיו נהוגים ברוסיה הסובייטית. בשנת 2021 יצא לאור ספר שיריו הראשון, "שירים טחובים לילדים רטובים". בשנת 2023 יצא לאור ספר שיריו השני, "מפגרים ועצובים אבל בסדר". בראיון שנערך עמו למגזין קול קורא, סיכם המראיין, תומר מרבני, את פעילותו האמנותית של אייזנברג: "רומן אייזנברג הספיק בתוך זמן קצר להפוך לכוכב הבלתי מעורער בנוף השירה המחתרתית בישראל. שיריו הנועזים, החופשיים, הניהיליסטיים, והלא מעט פעמים בוטים קנו להם קהל מעריצים נאמן [...] עד שהזניקו את המשורר הצעיר לעמדת שיא [...] שירתו - עליה הוא חותם בשמו הפרטי בלבד - היא פשוטה, כנה, בוטה מאוד, מצחיקה, וגם לא פעם מרגשת בה בעת. היכרותי עמו החלה במקרה בפייסבוק לפני כשנתיים, כשהוא פעיל מאוד הן בקבוצות של שירה והן בקבוצות של מימים - שהמשותף להן הוא העיסוק המוגבר בהומור שחור, ולא פעם גם פוגעני ביותר. גישתו הסרקסטית והלא מתנחמדת הפעילה גם עליי את הכריזמה האינטרנטית שלו - בשילוב אהבתו לשירים (בניהול קבוצה בשם 'שירים מושלמים שעושים לחלוחית'), האומץ לדבר סרה בלא מעט משוררים (בניהול קבוצה בשם 'שירים מחורבנים שעושים להקיא', שנסגרה זה מכבר), וחוש הומור מפותח להחריד (בניהול קבוצה בשם 'שירים שאן להם מקום בקבוצות שירים'). במהרה קלטתי כי אני לא היחיד - מדובר בסמל סטטוס של סצנת השירה המחתרתית בירושלים." כתוספת לעיסוקו האמנותי המרכזי, כתיבת שירים, היה אייזנברג גם הסולן של להקת הרוק מהומות, שבה הופיעו בנוסף לו, בר לוי, ולן סולמנקו, תום מקינה וטל אוחנה. כמו כן, הופיע לפרקי זמן קצרים בהרכבים: מקסים ורומן (עם ספיר שרון), שירים טחובים (עם עופר טיסר) ובצים (עם אסיף קאופמן). שבע שירים נגד שוטרים, הוצאת ברבק, 2018 (חוברת) שתם עשרה שירי אהבה ואונס, הוצאת ברבק, 2019 (חוברת) מבחר שירי פוליטיקה לזכר הקורונה ולמען המזקקה', 2020 (20 עותקים לתמיכה במזקקה) (חוברת) שבע שירים לאנשים, הוצאת ברבק, 2020 (חוברת) שירים מפגרים א', הוצאת פנגולין (גיליון אינטרנטי). שירים טחובים לילדים רטובים (אייר: אלי ניסבוים), הוצאת תשע נשמות, 2021 (ספרו הראשון) מפגרים ועצובים אבל בסדר (איירה: מאי חרבאוי), הוצאת נצח, 2023 (ספרו השני) מדיה וקבצים בנושא רומן אייזנברג בוויקישיתוף רומן אייזנברג, ברשת החברתית פייסבוק רומן אייזנברג, ברשת החברתית אינסטגרם רומן אייזנברג, סרטונים בערוץ היוטיוב אילן ברקוביץ', משורר בשטח/ לראות ככה משו חי, באתר הארץ, 9 בספטמבר 2019 אילן ברקוביץ', אנתולוגיית שירה/אוי ירושלים, אהבה חתוכה, באתר הארץ, 16 במרץ 2020 רומן אייזנברג, שיר/ גם כל זיון נגמר גם שיר דבר סופי, באתר הארץ, 5 במאי 2020 תומר מרבני, זמני רומן החדש - ראיון עם המשורר והמוזיקאי רומן אייזנברג, קול קורא, 6 במאי 2021 אילן ברקוביץ', משורר בשטח/אוטובוסים בשבת מפריעים לאלוהים לשנוץ, באתר הארץ, 13 ביולי 2021 רן יגיל, ספרים/שירה "סבתא אל תלכי לבת-אבות", באתר הארץ, 18 באוגוסט 2021 שיר קדמשנתי (לאלון אישתי שביפו), בביצוע רומן אייזנברג, סרטון באתר יוטיוב יובל אביבי ומיה סלע (עורכים), רומן אייזנברג בפודקאסט השירה העברית בהוצאות קטנות https://www.kan.org.il/podcast/item.aspx?pid=23272 שירה סתיו, סיסמת ההצטרפות למחתרת היא אהבת השירה, על "שירים טחובים לילדים רטובים", פנס (מוסף לביקורת ספרות), ספטמבר 2021 תום בייקין־אוחיון, וירדו? וירדו אמיתי?, באתר "מעלה", ספטמבר 2021, על "שירים טחובים לילדים רטובים" שירי שפירא, המלצה על "שירים טחובים לילדים רטובים", באתר "הַמּוּסָךְ - מוסף לספרות" של הספרייה הלאומית, ‏22 בספטמבר 2022 מאיה בקר, ספרים חדשים - רומן אייזנברג ממשיך לכייף (על ספרו של אייזנברג "מפגרים ועצובים אבל בסדר"), באתר הארץ, 9 במרץ 2023 אלי הירש, כמו ברווזים במטווח (על ספרו של אייזנברג "מפגרים ועצובים אבל בסדר"), ידיעות אחרונות, מוסף 7 לילות, 10 במרץ 2023. עופרה רודנר, אייזנברג: החברה מעודדת רצינות מוחלטת, וזה ממש מפחיד, באתר הארץ, 23 בינואר 2024 רומן אייזנברג, שירים טחובים לילדים רטובים, תשע נשמות, 2021 רומן אייזנברג, מפגרים ועצובים אבל בסדר (איירה: מאי חרבאוי), הוצאת נצח, 2023 תומר מרבני, זמני רומן החדש - ראיון עם המשורר והמוזיקאי רומן אייזנברג, קול קורא, 6.5.2021. https://kolkoreh4.blogspot.com/2021/05/blog-post.html?m=1 אילן ברקוביץ, אנתולוגיית שירה/ אוי ירושלים, אהובה חתוכה, באתר הארץ, 23 במרץ 2020 ברבק (באנגלית: bareback) - ביטוי בסלנג שמשמעותו יחסי מין שבהם יש חדירה ללא שימוש בקונדום.